Demi Lee kraai weer koning op Afrikaanse Top-20 | Maroela Media
Demi Lee Moore in die Maroela Media-ateljee. (Foto: Maroela Media)
Demi Lee Moore neem vandeesweek weer die no. 1-posisie op die Maroela Media Afrikaanse Top-20 in met haar eerste enkelsnit, "Mis eet slaap herhaal", nadat sy skoonskip gemaak het by vanjaar se Ghoema-musiektoekennings.
Buiten die toekenning vir beste musiekvideo het Moore ook weggestap met die toekennings vir gewildste liedjie van die jaar, beste komposisie van die jaar, beste pop-album deur 'n kunstenares en 'n eretoekenning vir beste verkoper, alles ook vir "Mis eet slaap herhaal".
Elandré, wat vir drie weke die no. 1-posisie behou het met sy splinternuwe enkelsnit, "Vuur op die water", val terug na die no. 2-posisie.
In vandeesweek se Maroela Media Afrikaanse Top-20 is daar nege snitte wat styg, nege wat daal en twee wat onveranderd bly.
Demi Lee Moore Top 20
Ek is mal oor haar stem, maar ek voel nogsteeds sy moes weggebly het van die Ghoema-toekenningsaand, of haar toekennings nie aanvaar het nie. Vir my kom dit voor of sy haar oomblik van glorie op die verhoog wou hê, maar dit opgedra het aan Steve en kie. net sodat sy nie haar aanhangers te veel ontstel nie. Dit is so teenstrydig met die beeld wat ek van haar gevorm het. Haar intensies was heelwaarskynlik goed, ek is maar net 'n bietjie teleurgesteld. Ek sou ook gevoel het dat dit nie 'n regverdige wen is as iemand anders se liedjie… Lees meer »
Eléne, kyk op Youtube na die musiekvideo, 'Amanda', wat sy saam met Steve sing. Daardie liedjie doen meer 'justice' aan haar stem (volgens my).